เรื่องร้องเรียน: เจาะถนน แจ้งเรื่องเข้าไปเป็นรอบที่เท่าไหร่ไม่รู้ เห็นส่งเรื่องไปยังหน่วยงานต่างๆ สุดท้ายก็ไม่ได้เรื่อง เงินเดือนจากภาษีประชาชนไม่มีประโยชน์ แจ้งตำรวจ สน.ประชาชื่นก็ไม่ได้เรื่องอะไรเลย เสียงดังรบกวน นี่เวลายามวิกาล มันใช่เวลาที่จะต้องทำเสียงดังแบบนี้ไหม ดังจนนอนไม่ได้ แจ้งเรื่องเจ้าหน้าที่ก็ทำงานแบบส่งๆ ไม่สมกับเป็นกรุงเทพเลย ทำงานแย่มากๆ ทุกหน่วยงานเลย
การดำเนินการของเจ้าหน้าที่: เนื่องจากการไฟฟ้านครหลวงมีโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โดยจะต้องทำการก่อสร้างบนผิวจราจรในเวลา 22.00 - 05.00 น. ตามการอนุญาตของหน่วยงานเจ้าของพื้นที่   การไฟฟ้านครหลวงมีความพยายามเป็นอย่างยิ่งที่จะลดผลกระทบจากการก่อสร้างต่อประชาชนให้เหลือน้อยที่สุด และเมื่อโครงการเสร็จสิ้นแล้ว จะทำการคืนสภาพผิวจราจรถาวรให้เป็นที่เรียบร้อยอีกครั้ง  ขออภัยในความไม่สะดวกครับ
ความเห็นของผู้แจ้ง: เจ้าหน้าที่รับเรื่องมีทั้งสุภาพและไม่สุภาพ การขออนุญาตเจาะถนนในบริเวณที่มีที่พักอาศัย กทม ควรมีประกาศแจ้งลูกบ้าน ซึ่งเป็นหน้าที่ที่ต้องทำ ไม่ใช่ให้มานั่งร้องเรียนแล้วถึงจะทำงาน ระยะเวลาส่งเรื่องก็ช้าเกินไป ผู้ได้รับผลกระทบก็ได้รับไปแล้ว ส่วนเจ้าหน้าที่ที่ต้องปฎิบัติงานกลับได้รับเงินเดือนซึ่งมาจากภาษีประชาชนที่เดือดร้อนแทน
พื้นที่: แขวงวงศ์สว่าง เขตบางซื่อ กรุงเทพมหานคร